***Устав на Народно Читалище***

***“ Самообразование 1919”***

**ГЛАВА ПЪРВА  
ОБЩИ ПОЛОЖЕНИЯ**

**Чл.1:** В този устав се урежда учредяването, устройството, управлението, дейността, имуществото, финансирането, издръжката и прекратяването на Народно Читалище "Самообразование 1919" с. Екзарх Йосиф, община Борово, област Русе.

**Чл.2:** Народно Читалище "Самообразование 1919" с. Екзарх Йосиф е традиционно самоуправляващо се културно-просветно сдружение на жителите на селото, което изпълнява и държавни културно-просветни задачи. В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3:** Читалището е юридическо лице с нестопанска цел с наименование "Самообразование 1919". То е създадено и функционира на основание на закона за народните читалища, закона на юридическите лица с нестопанска цел. То подлежи на вписване в регистъра на Окръжния съд.

**Чл.4:** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6:** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

**ГЛАВА ВТОРА  
ЦЕЛИ, ДЕЙНОСТИ И ЗАДАЧИ**

**Чл.7:** Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.

2. Запазване на обичаите и традициите на българския народ.

3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.

4. Възпитаване и утвърждаване на националното самосъзнание.

5. Осигуряване на достъп до информация.

**Чл.8:** За постигането на своята цел читалището извършва следните дейности:

1. Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.

2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности

3. Развива и подпомага любителското художествено творчество.

4. Събира и разпространява знания за родния край.

5. Създава и съхранява музейни колекции съгласно Закона за културното наследство.

6. Предоставя компютърни и интернет услуги.

7. Предоставя социални услуги.

**Чл.9:** 1.Читалище „Самообразование 1919.” може да развива допълнителна стопанска дейност, свързана с предмета на основната му дейност в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

2. Читалище “Самообразование 1919” няма право да предоставя собствено или ползвано от него имущество възмездно или безвъзмездно:

- за хазартни игри и нощни заведения;

- за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;

- за постоянно ползване от политически партии и организации;

- на председателя, секретаря, членовете на настоятелството и проверителната комисия и на членовете на техните семейства.

**ГЛАВА ТРЕТА  
УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл.10:** 1.Читалище " Самообразование 1919” с. Екзарх Йосиф е учредено на 19.05.1919 година.

2. То се регистрира в окръжния съд в съответствие с § 2 от предходните и заключителни разпоредби и в МК в съответствие с чл.10 от Закона за народните читалища

3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.

2. Читалището може да бъде прекратено и по решение на окръжния съд съгласно чл.27 от ЗНЧ.

**Чл.12:** Членовете на читалище “Самообразование 1919.” могат да бъдат индивидуални, колективни, почетни, дарители.

**Чл.13:** 1. Индивидуалните членове са български граждани. Те са действителни и спомагателни.

2. Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.

3. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – 1.00 лв.

4. Членството се учредява или продължава с акта на плащането на членския внос . Води се регистър на читалищните членове.

5. Членството се прекратява:

- с писмено заявление на читалищния член;

- когато не участва в дейността на читалището;

- когато не е платен членският внос в рамките на календарната година;

- когато не участва в три последователни заседания на Общото събрание;

- когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

6. Нови членове се приемат от Общото събрание.

7. Броят на членовете на читалище” Самообразование 1919 “ е не по–малко от 40.

**Чл.14:** I. ЧЛЕНОВЕТЕ на читалище " Самообразование 1919” имат право:

1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.

2. Да получават информация за дейността на читалището.

3. Да участват в обсъждане на дейността на читалището.

4. Да ползват с предимство неговата база и услугите му.

II. ЧЛЕНОВЕТЕ на читалище " Самообразование 1919” са длъжни:

1. Да плащат редовно членския си внос в размер на 2.00 лв.

2. Да спазват Устава на читалището.

3. Да участват според възможностите си в дейността на читалището.

4. Да опазват недвижимото имущество и предприемат стъпки за обогатяването му.

5. Да не уронват доброто име и престижа на читалище "Самообразование 1919”

**Чл.15:** I. Колективни членове на читалище "Самообразование 1919” могат да бъдат:

1. Професионални и стопански организации.

2. Търговски дружества, регистрирани по установения ред, кооперации и сдружения с нестопанска цел.

3. Културно-просветни и любителски клубове, творчески колективи, учебни заведения.

II. Колективните членове съдействат:

1. За осъществяване на целите на читалище " Самообразование 1919”

2. Подпомагат финансово дейностите по поддържането и обогатяването на материалната база.

3. Имат право на един глас.

III. Членството на колективните членове се учредява и поддържа чрез писмено споразумение или договор, които не могат да накърняват интересите на читалище " Самообразование 1919”

IV. Колективното членство се прекратява:

1. По писмено искане на колективен член.

2. При фактическо прекъсване на взаимоотношенията между колективен член и читалище " Самообразование 1919” в продължение на една календарна година.

**Чл.16:** Почетните членове на читалище " Самообразование 1919” са български и чужди граждани, както и дарители с изключителни заслуги към него.

**ГЛАВА ЧЕТВЪРТА**

**УПРАВЛЕНИЕ**

**Чл.17:** Органите за управление на читалище " Самообразование 1919” са:

1. Общото събрание.
2. Читалищното настоятелство.
3. Проверителната комисия.

**Чл.18:** Върховен орган на читалището е Общото събрание. То се състои от всички членове на читалището, имащи право на глас.

Чл.19: **Общото събрание:**

1. Изменя и допълва Устава.

2. Избира и освобождава членове на Настоятелството, Проверителната комисия и Председателя.

3. Изключва членове на читалището.

4. Определя основните насоки за дейността на читалището.

5. Взема решения за членуване или прекратяване на членството в Читалищно настоятелство.

6. Приема бюджета на читалището.

7. Приема годишния отчет до края на януари на следващата година.

8. Обявява почетни членове, в т.ч. дарителите.

9. Отменя решения на органите на читалище " Самообразование 1919”.

10. Взема решения за отнасяне до съда на незаконосъобразни действия на ръководството или на отделни членове.

11. Взема решение за прекратяване на читалището. Решенията на Общото събрание са задължителни за другите органи на читалището.

12. Определя размера на членския внос.

13. Взема решения за откриване на клонове на читалището след съгласуване с общината.

**Чл.20: Събрания**

1. Редовно общо събрание на Народно читалище "Самообразование 1919” се свиква от Настоятелството веднъж годишно.

2. Извънредно общо събрание на Народно читалище " Самообразование 1919.” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.

3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.

4. Общото събрание е законно, ако присъстват най-малко половината от имащите право на глас членове на Народно читалище " Самообразование 1919” При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.

6. Две трети от членовете на Общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.

7. Искът се предявява в едномесечен срок от узнаването на решението, но не по-късно от една година от датата на вземане на решението.

8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21: Читалищното настоятелство:**

I. Изпълнителен орган на Народно читалище " Самообразование 1919” е Читалищното настоятелство. То се състои от 5 члена, избрани за 3 /три/ години. Те не могат да имат роднински връзки по права и съребрена линия до четвърта степен, което удостоверяват с декларация и носят отговорност по реда на чл.313 от НК.

II. Настоятелството :

1. Свиква общото събрание и изпълнява взетите от него решения.

2. Подготвя и внася в Общото събрание проект за бюджет на читалището, следи за изпълнението му и утвърждава щата му.

3. Подготвя и внася в Общото събрание отчет по бюджета и дейността на читалището.

4. Назначава Секретаря на читалището и утвърждава длъжностната му характеристика.

5. Взема решения относно изпълняването на програмата и приетия годишен бюджет.

6. Взема решения за назначаване на щатния и хонорования персонал и за определяне на хонорарите им и трудовите възнаграждения.

7. Приема годишни планове за работата на читалището и програмите на отделните колективи.

8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.

9. Решава въпросите за създаване и закриване на колективи за художествено творчество, школи, курсове и други.

10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.

11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.

12. Взема решения за морално и материално стимулиране и поощряване на читалищни членове и дейци, работещи в читалището.

III. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22:** 1. Председателят на читалището се избира пряко от Общото събрание за три години въз основа на чл.17 от ЗНЧ.

2. Председателят представлява читалището.

3. Свиква и ръководи заседанията на Настоятелството и председателства Общото събрание.

4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

5. Отчита дейността си пред Читалищното настоятелство.

**Чл.23:** 1. Секретарят на читалището:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.24:** 1. Проверителната комисия се състои от 3 членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен. Избраните удостоверяват тава със съответните декларации при вписване на обстоятелствата в ОС.

2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.

3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.

4. Комисията взема решения с мнозинство повече от половината.

**Чл.25:** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26:** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл 27:** Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ПЕТА  
ИМУЩЕСТВО И ФИНАНСИ**

**Чл.28:** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29:** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30:** Читалището набира средства от следните източници:

1. Членски внос.

2. Културно-просветна и информационна дейност, включително школи и курсове.

3. Субсидия от държавния бюджет и от Общината.

4. Наеми от движимо и недвижимо имущество..

5. Дарения и завещания.

6. Други приходи, включително от стопанска дейност.

**Чл.31:** Единният читалищен бюджет се формира от всички приходоизточници - собствени и от субсидии.

**Чл. 32.** Недвижимото и движимото имущество, собственост на читалището, както и приходите от него не подлежат на принудително изпълнение, освен за вземания, произтичащи от трудови правоотношения.

**Чл.32:** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33:**Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

**Чл.34:** Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА  
ПРЕКРАТЯВАНЕ**

**Чл.35:** Читалището може да бъде прекратено по решение на Общото събрание или на Окръжния съд.

**Чл.36:** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1.Читалището има име - " Самообразование 1919”.

2.Читалището има кръгъл печат, надпис Народно Читалище "Самообразование 1919" с.Екзарх Йосиф, Беленско , в окръжност, в средата разтворена книга с годината на основаването - 1919 г.

3.Празник на Читалището е 24 май.

**ЙОРДАНКА ВЕЧЕВА**

**ПРЕДСЕДАТЕЛ НА**

**НЧ „САМООБРАЗОВАНИЕ 1919“**

**НАРОДНО ЧИТАЛИЩЕ „САМООБРАЗОВАНИЕ 1919”**

с. **ЕКЗАРХ ЙОСИФ**, ул. Николаевска № 3, общ. БОРОВО, обл. РУСЕ

E-mail**:** [nar.chi1919@abv.bg](mailto:nar.chi1919@abv.bg); тел. 08143 2298; 0882565265;

**О Т Ч Е Т**

**ЗА ДЕЙНОСТА НА НЧ САМООБРАЗОВАНИЕ 1919**

**С. ЕКЗАРХ ЙОСИФ, ОБЩ. БОРОВО, ОБЛ. РУСЕ**

**ПРЕЗ 2019 г.**

**Народните читалища са първите и най-стари организирани структури на гражданското общество в България.**

**На 18 май 1919 г. е основано читалище „Самообразование 1919“ от учителя Матей Марков. Със средствата от самооблагането е построен читалищен дом, открит на 04 ноември 1961 година, в който са разположени киносалон, клуб и библиотека. Сега библиотеката разполага с над 10 000 тома книжен фонд, компютър. През последните години Библиотеката при НЧ „Самообразование 1919” активно работи за обновяване на библиотечния фонд. През 2009 година на библиотеката бяха дарени 52 книги, през 2014 година - 110 книги, през 2016 г. – 40 книги, през 2017 г. – 82 книги, през 2018 г. – 15 книги със собствени средства и 122 бр. закупени по програма „Българските библиотеки – съвременни центрове за четене и информираност 2018 г. През 2019 г. на библиотеката бяха дарени 120 книги по повод 100 годишния Юбилей. Библиотеката кандидатства по програма „Българските библиотеки – съвременни центрове за четене и информираност 2019 г. и беше одобрена на І-ва и ІІ-ра сесия. При реализирането на проекта бяха закупени 189 бр. книги от двете сесии.**

**Както всяка година, така и през 2019 г. културният календар на читалището започна с подреждане на витрина с библиотечни материали за и от поета- революционер Христо Ботев в чест на 170 г. от рождението му.**

**С цел осъществяване на приемственост в културното наследство и развитие, обогатяване на срасналите се в бита и традициите на населението обичаи, Народното читалище съвместно с пенсионерите от Пенсионерски клуб организира :**

**1. На 21.01.2019 г. – тържествено бе отпразнуван „Бабин ден” в пенсионерския клуб с много музика, песни, игри и обичая „Къпане на бебето”.**

**2. От 10.02 до 25.02.2019 г. бе подредена витрина с материали за Васил Левски - 146 г. от обесването му.**

**3. На 14.02.2019 г. - Общоселско тържество по случай „Деня на лозаря” беше подготвена програма за вземане на царя и царицата от дома им, зарязване на лоза на нивата, както и богата програма в ресторанта.**

**4. От 25.02.2019 г. до 07.03.2019 г. бе подредена витрина с литература, отразяваща събитията в чест на 139 г. от освобождението на България от турско нашествие. През останалото време бе подреждана постоянна витрина на тема ”За личното стопанство и домакинство. Подредена беше и витрина ”Сто и шест години Балканска война.**

**5. На 01.03.2019 г. – чествахме 1 март ден на самодееца, 3 март - освобождението на България от турско нашествие и 8 март Международния ден жената. Беше подготвена богата литературно-музикална програма с участието на ПГ ”Детелина”.**

**6. На 22.03.2019 г. посрещнахме Първа пролет с много музика и песни. Участва ПГ ”Детелина” и много жители на селото.**

**7. На 20.04.2019 г. беше подредена витрина по случай 143 години от избухването на Априлското въстание. В пенсионерския клуб отпразнувахме Лазаров ден и Цветница. Всички именици почерпиха, а за тях бяха подготвени изненади.**

**8. На 25.04.2019 г. беше подредена витрина по случай 1-ви май – Ден на труда. В пенсионерския клуб заедно отпразнувахме и Възкресение Христово с домашно приготвен козунак и шарени яйца.**

**9. На 06.05.2019 г. общоселско тържество по случай деня на животновъда „Гергьовден” където ПГ ”Детелина” поздрави всички със свои песни.**

**10. 24.05.2019 г. – Ден на славянската писменост и култура. Денят беше отбелязан с рецитал от групата за художествено слово по местния радиовъзел и поднасяне на венец.**

**11. На 01.06.2019 г ПГ “Детелина” към НЧ „Самообразование 1919” с. Екзарх Йосиф участва във Фолклорен фестивал „Авлига пее” с. Обединение общ Полски Тръмбеш. Групата се представи достойно и въпреки голямата конкуренция получи второ място и медал за изпълнение, както и грамота за участие. Трето място и медал получи и индивидуалното изпълнение на Пенка Линкова.**

**12. На 01.06.2019 г. бе отбелязан международния ден на детето с много музика, забавни игри, състезание и конкурси. Участниците проявиха своите таланти с чудесни рисунки на асфалт, след което победителите бяха наградени.**

**13. На 2-ри юни 2019 г. бе отбелязан ден на Ботев и загиналите за свободата на България. Кметство с. Екзарх Йосиф съвместно с Народно читалище „Самообразование 1919” подготвиха и представиха на гостите и населението на селото програма за живота и делото на Христо Ботев. Извършена бе заря-проверка в памет на загиналите в борбите за освобождението на България, а така също и на загиналите бойци от с. Екзарх Йосиф. С едноминутно мълчание бе почетена паметта на всички знайни и незнайни герои, дали живота си за освобождението на Родината. Поднесени бяха венци пред паметника на загиналите герои във войните – 1912, 1915, 1918 г. от името на Кметство с. Екзарх Йосиф, ППК „Земя”, НЧ „Самообразование 1919” и цветя от много граждани. Програмата завърши с 10 минутна заря в чест на героите, загинали за освобождението на България.**

**14. На 22.06.2019 г. певческа група „Детелина” участва в национален Петропавловски събор на народното творчество, организирани от общините Велико Търново, Горна Оряховица и Лясковец. Групата се представи много добре и беше удостоена с грамота за участие и плакет.**

**15. На 20.06.2019 г.се отбеляза 104 години от смъртта на Екзарх Йосиф. Материали бяха поставени на информационния кът в читалището с които се запознаваха посетителите на библиотеката.**

**16. На 29.06.2019 г. тържествено бе отбелязан 100 годишния Юбилей на НЧ „Самообразование 1919” с. Екзарх Йосиф. На празника присъстваха много гости и жители на селото. Читалището получи много поздравителни адреси по случай Юбилея. Официално бе връчена грамота от Директора на РБ „Л. Каравелов” гр. Русе с която Библиотеката бе номинирана за „Библиотека на годината 2019 г.”. Присъстващите бяха запознати с подробен доклад за дейността на читалището през годините от Председателя на читалището Йорданка Вечева. На много самодейци и читалищни деятели бяха връчени юбилейни медали за положения всеотдаен труд през годините, за развитие на читалищното дело и запазване на българските традиции. Празника бе съпроводен от богата музикална програма с изпълненията на много самодейци, ПГ „Детелина” и вълнуващ концерт на известната народна певица Гуна Иванова.**

**17. На 06.07.2019 г. певческа група „Детелина” участва в празника на рибата с. Батин, организиран от Община Борово. На тържеството бяха изпълнени песни от репертоара на групата както и индивидуални изпълнения.**

**18. На 18 юли 2019 г. се навършват 142 г. от рождението на писателя Елин Пелин. В информационния кът на читалището бе подреден кът с произведения на Елин Пелин, снимков и информационен материал които бе посетен от много граждани и жители на селото, като хората се запознаха с живота и творчеството на писателя.**

**19. На 09 юли 2019 г. се навършват 169 г. от рождението на писателя Иван Вазов. В информационния кът на читалището бе подреден кът с произведения на Иван Вазов, снимков и информационен материал които бе посетен от граждани и жители на селото, като хората се запознаха с живота и творчеството на писателя.**

**20. През 2019 г. се навършват 124 години от написването на Вазовият шедьовър „Под игото“. Това е най-важната и най-представителна книга на съвременната българска литература, която първо е била отпечатана в Англия. Подробна информация и снимков материал, беше изложен в информационния кът на читалището.**

**21. На 03.08.2019 г. Певческа група „Детелина“ с. Екзарх Йосиф участва във Фолклорен фестивал „Фолклорен извор“ с. Царевец общ. Свищов. На фестивала групата и индивидуалната изпълнителка Пенка Линкова се представиха много добре и получиха грамоти за участието си.**

**22. На 31.08.2019 г. в с. Екзарх Йосиф бе проведен Тринадесети Празник на ябълката. Присъстваха много официални гости. В празничната програма участваха известни певци и танцови състави. Бяха изложени всичките сортове ябълки отглеждани на територията на селото, а също бе организирана богата кулинарна изложба от сладкарски изделия с ябълки. Празника продължи с изпълненията на много певчески и фолклорни групи. Тази година организационния комитет на празника взе решение с цел разнообразяване на програмата, изпълненията на съставите да са под надслов „С ПЕСНИ И ТАНЦИ В МАГИЯТА НА ЯБЪЛКАТА”. На всички бяха връчени грамоти и подаръци.**

**23. Певческа група „Детелина“ – с. Екзарх Йосиф участва в Дванадесети фолклорен фестивал „От Дунав до Балкана“ – 2019 гр. Борово на 08.09.2019 г. Групата се представи много добре и получи грамота за участието си.**

**24. В информ. кът на читалището бяха изнесени материали за Съединението на България, а така също и обявяване на Независимостта на България на 22 септември. Информационните материали бяха разгледани от много граждани и читатели на библиотеката.**

**25. В информационния кът на входа на читалището бяха поместени местни и регионални събития и годишнини, както и информационни материали за настоящи национални празници. Изложени са печатни и снимкови материали за съответните събития с цел запознаване на гражданите и посетителите на читалището.**

**26. Както всяка година и тази година бе организиран и отпразнуван Ден на пенсионера в Пенсионерски клуб с. Екзарх Йосиф. На празника присъстваха много жители на с. Екзарх Йосиф и гости от Пенсионерските клубове.**

**27. Информационният кът в читалището бе подновен с местни и регионални събития и годишнини.**

**28. 1-ви ноември – Ден на народните будители - бе отбелязан с информационни и снимкови материали.**

**29. На 23 и 24.11. 2019 г. се състоя общоселския събор.**

**30. На 17.12.2019 г. се състоя Коледно и Новогодишно тържество в Пенсионерски клуб с. Екзарх Йосиф.**

**ПРЕДСЕДАТЕЛ НА**

**НЧ „САМООБРАЗОВАНИЕ 1919”**

**ЙОРДАНКА ВЕЧЕВА**

**П Р О Г Р А М А И ПЛАН**

ЗА РАБОТА НА НАРОДНО ЧИТАЛИЩЕ „САМООБРАЗОВАНИЕ 1919”

с. ЕКЗАРХ ЙОСИФ - 2020 г.

1. МЕСЕЦ ЯНУАРИ

- 05.01. - Витрина с библиотечни материали за и от поета-революционер Христо Ботев.

- 06.01. - Йорданов ден – Богоявление. Освещаване на вода, хвърляне и вадене на кръста.

Общоселско тържество –съвместно читалище и църква.

- 21.01. - „Ден на родилната помощ“.

2. МЕСЕЦ ФЕВРУАРИ

-14.02. - Общоселско тържество в чест на деня на лозаря - „Трифон Зарезан”.

-19.02. - Витрина с библиотечни материали в чест на Васил Левски.

3. МЕСЕЦ МАРТ

- 01.03. - Честване „Ден на самодееца“.

- 03 март - Освобождението на България от турско нашествие.

- 08 март - Международния ден жената. Подготвя се богата литературно-музикална програма с участието на ПГ ”Детелина”.

- 22.03. - Тържествено посрещане на Първа пролет съвместно с пенсионерски клуб „Детелина”.

4. МЕСЕЦ АПРИЛ

- 04.04. - 08.04. - „Седмица на детската книга-подреждане на витрина с нови детски книги.

- 16.04. - Великденски празници –викторини, конкурси, надиграване. Изложба на най-красиво яйце и домашно приготвен козунак.

5. МЕСЕЦ МАЙ

- 01.05. - Честване Деня на труда и на межд. работническа солидарност.

- 06.05. -Тържествено честване на Гергьовден, Ден на храбростта и българската армия.

- 09.05. - Поднасяне на цветя и почитане на паметта на загиналите във войните пред паметника в центъра на селото.

- 24.05. - Ден на славянската писменост.

6. МЕСЕЦ ЮНИ

- 01.06. - Международен ден на детето- игри, рисунки на асфалт.

- 02.06.- Ден на Ботев и на загиналите за свободата и независимостта на България –тържествена заря.

- 28.06. - Беседа на тема”Билките в нашия дом”.

-30.06. -Тържествено честване на рождени дни в пенсионерски клуб.

7. МЕСЕЦ ЮЛИ

- Подреждане на кът с произведения на Елин Пелин.

8. МЕСЕЦ АВГУСТ

- м. 08 - Четиринадесети „Празник на ябълката 2020”.

9.МЕСЕЦ СЕПТЕМВРИ

- 06.09.- Отбелязване Съединението на България с Княжество Румелия.

- 22.09. - Отбелязване Независимостта на България.

- от м. 06до м.10. - Участие на ПГ „Детелина” към НЧ „Самообразование 1919” в регионални и национални фолклорни фестивали.

- Организиране на футболни срещи.

10. МЕСЕЦ ОКТОМВРИ

- 01.10. - Празнуване „Ден на пенсионера”.

11. МЕСЕЦ НОЕМВРИ

- 01.11. - Ден на народните будители.

- Общоселски събор.

12. МЕСЕЦ ДЕКЕМВРИ

- Общоселски тържества, по случай Коледните и Новогодишни празници, пресъздаване на ритуали и обичаи.

**ПРЕДСЕДАТЕЛ НА**

**НЧ „САМООБРАЗОВАНИЕ 1919”**

**ЙОРДАНКА ВЕЧЕВА**

**НАРОДНО ЧИТАЛИЩЕ „САМООБРАЗОВАНИЕ 1919”**

с. **ЕКЗАРХ ЙОСИФ**, ул. Николаевска № 3, общ. БОРОВО, обл. РУСЕ

E-mail**:** [nar.chi1919@abv.bg](mailto:nar.chi1919@abv.bg); тел. 08143 2298;

**С П И С Ъ К**

**НА**

**ЧЛЕНОВЕТЕ НА КОЛЕКТИВНИЯ ОРГАН НА УПРАВЛЕНИЕ**

**НА НЧ „САМООБРАЗОВАНИЕ 1919“ – С. ЕКЗАРХ ЙОСИФ**

|  |  |  |
| --- | --- | --- |
| **№** по ред | **Име, презиме и фамилия** | **Позиция** |
| **І.** | 1. **Читалищно настоятелство:** |  |
| **1.** | 1. Йорданка Атанасова Вечева | Председател |
| **2.** | 1. Илия Иванов Данев | Член |
| **3.** | 1. Дияна Петрова Йорданова | Член |
| **4.** | 1. Симеонка Минчева Бодурова | Член |
| **5.** | 1. Йордан Стоилов Данев | Член |
| **ІІ.** | 1. **Проверителна комисия:** |  |
| **1.** | 1. Теменужка Илиева Калинова | Председател ПК |
| **2.** | 1. Захаринка Димитрова Петрова | Член |
| **3.** | 1. Костадинка Йорданова Колева | Член |

**ПРЕДСЕДАТЕЛ НА**

**НЧ „САМООБРАЗОВАНИЕ 1919”**

**ЙОРДАНКА ВЕЧЕВА**